১৯৯৪ সালে উত্তর ২৪ পরগনার ঠাকুরনগরের বাসিন্দা বিনয় অসুস্থ হয়ে পড়লে আমরা কয়েক বন্ধু নিয়ে গিয়ে কলকাতা মেডিক্যাল কলেজ হাসপাতালে ভর্তি করে দিই। সাইকিয়াট্রি বিভাগের প্রধান ডঃ ঝর্ণা হাজরার চিকিৎসা আর কার্ডিও-থোরাসিক ইউনিটের ইন-চার্জ ডঃ ভূমেন্দ্র গুহের নজরদারিতে সেরে উঠতে থাকলেন কবি। সে বছর সরস্বতী পুজোর সকালে হাসপাতালের বেডে বসে দুঘন্টায়আমাদের লিখে দিলেন টানা চোদ্দটা কবিতা, বললেন এক ফর্মার বই বানিয়ে ফেলো। সেই ঘটনার দশ বছর পরে এই প্রথম প্রকাশিত হলে কবিতাগুলো। বাড়ি গিয়ে কয়েকটা কপি দিয়ে এলাম বিনয় মজুমদারকে।